Diari Oficial de la Generalitat Valenciana


Sumari del DOGV 2525, del 08-06-1995 (1995/835007)

DECRET 94/1995, de 16 de maig, del Govern Valencià, pel qual es declara d'utilitat pública i execució urgent la concentració parcel·lària de la zona de la Cañada de Abajo, a Jarafuel.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/94/dof/vci/html**

### Dades del document

Número de DOGV
:   2525

Data del DOGV
:   08-06-1995

Secció del DOGV
:   DISPOSICIONS GENERALS

Número del document
:   1995/835007


Data del document
:   16-05-1995

Organisme emissor
:   Conselleria d'Agricultura, Pesca i Alimentació

Tipus de document
:   Decret

DECRET 94/1995, de 16 de maig, del Govern Valencià, pel qual es declara d'utilitat pública i execució urgent la concentració parcel·lària de la zona de la CaÑada de Abajo, a Jarafuel.   
La necessitat de realitzar una reestructuració de la propietat simultàniament amb la millora de la xarxa de camins i sanejament de les terres de la CaÑada de Abajo del terme municipal de Jarafuel, posada de manifest pels agricultors de la zona en la sol·licitud dirigida a la Conselleria d'Agricultura, Pesca i Alimentación, ha motivat la realització, per part dels serveis territorials de València, de la Direcció General d'Estructures Agràries i Desenvolupament Rural, d'un estudi sobre les circumstàncies i possibilitats tècniques que concorren en la zona esmentada. D'aquest estudi es deriva la conveniència de dur a terme la concentració parcel·lària per raó d'utilitat pública, d'acord amb el contingut del Pla Director d'Infraestructures i Desenvolupament Rural de les zones de l'interior del territori valencià.  
Per això, a proposta del conseller d'Agricultura, Pesca i Alimentació, formulada d'acord amb la Llei de Reforma i Desenvolupament Agrari, de 12 de gener de 1973, i amb la deliberació prèvia del Govern Valencià en la reunió del dia 16 de maig de 1995,  
DECRETE:  
Article primer  
Es declara d'utilitat pública i execució urgent la concentració parcel·lària de la zona de la CaÑada de Abajo de Jarafuel.  
Article segon  
El perímetre d'aquesta zona està format, en principi, pels paratges pertanyents als termes municipals de Jarafuel i Teresa determinats pels límits següents:  
Nord: el límit amb el terme de Jalance.  
Oest: les faldes de la mola de Cortes o Lomas de Cámara fins a El Campillo.  
Sud: pel mateix Campillo, per l'antic camí de Bicorp, per la casa MiÑón i Los Perines.  
Est: de Los Perines al Cerro de los Corderos i les faldes de La Remeca fins a la línia divisòria amb Jalance.  
Article tercer  
L'eficàcia d'aquest decret, pel que fa als treballs de concentració parcel·lària i les obres annexes, queda condicionada a la declaració d'impacte ambiental favorable, conformement amb el que es disposa en el Decret 162/1990, de 15 d'octubre, del Govern Valencià, pel qual es va aprovar el reglament per a l'execució de la Llei 2/1989, de 3 de març, de la Generalitat Valenciana, d'Impacte Ambiental.  
DISPOSICIONS FINALS  
Primera  
Es faculta la Conselleria d'Agricultura, Pesca i Alimentació perquè dicte les disposicions complementàries que regiran l'execució del que es disposa en aquest decret.  
Segona  
Aquest decret vigeix des de l'endemà de la publicació en el Diari Oficial de la Generalitat Valenciana.  
València, 16 de maig de 1995  
El president de la Generalitat Valenciana,  
JOAN LERMA I BLASCO  
El conseller d'Agricultura, Pesca i Alimentació,  
JOSEP MARIA COLL I COMIN


Còpia Permalink ELI